Styremøte 21/11-16 kl 17.30 i Træleborgveien 15.
Til stede: Hjalmar, Henrich, Petter G-M, Ronald, Anni, Ivan og Tone
Sak 107	Referat fra forrige møte godkjent
Sak 108	Medlemsmøte
		Hovedformålet med medlemsmøtet er å få medlemmene til å komme med hva de ønsker med klubben. Ønsker vi store arrangementer eller utvikle våre allerede eksisterende løp?
Spørsmål som skal tas opp er: 	Hva er formålet til Tønsberg Triathlonklubb?
					Hva er viktigst for den enkelte?
					Hvor mange arrangementer skal klubben stå for?
Ønsker klubben å ta ansvaret for et stort arrangement slik som Bytri eller lignende? Om vi ønsker dette, må vi etablere en arrangementsgruppe som ønsker å ta ansvaret for dette.
Utvikler allerede eksisterende løp?
Hva trenger vi av fellestreninger? Vinter og sommer?
Sosiale turer til trening eller konkurranser?
Trenger vi klubbhus?
Hva med flere grupper? Som Swinrun-gruppe, Damegruppe, Nybegynnere.

Det skal være enkelt servering. Anni ordner kringle og frukt. Tone ordner kaffe. Møtet blir i kantina til Kompetansebyggeren.
Styret mener at vi er inne i en god flyt med at medlemmer tar seg av treninger og samlinger.

Sak 109	Arrangementskomité. Vi burde ha en arrangementskomité på hvert av klubbens 	arrangementer. Det har til en viss grad vært et opplegg i 2016 hvor det har vært en ansvarlig for hvert arrangement. Dette må vi fortsette med, men det må fordeles på flere medlemmer. Én person bør ikke ha ansvar for mer enn ett arrangement.



Sak 110	Mette, Jorid, Cecilie og Tone har hatt møte. De har tanker rundt en samling for jenter til neste år. En helg i februar er aktuelt, da har Kari Lingsom mulighet. Kan ha samlingen på Kompetansebyggeren. Lørdag kan det være samling med foredrag, og en tur i svømmehallen. Søndag kan de f.eks. ha en spinning-time.
	Har fått løfte om at Triatlonforbundet kan bidra. Kari Lingsom er ansatt i Triatlonforbundet og de kan dekke kostnadene hennes.
	Det er et ønske om at klubben dekker en enkel lunsj. Da gav Anni beskjed om at dette må avtales på forhånd, ikke bare komme med en regning i etterkant.	Håper de kan benytte svømmehallen på lørdag, ca. 1 time. Kanskje ta siste timen. Helga skal være åpen for alle jenter i klubben, fra junior og opp. Tone skal sende e-post til Triatlonforbundet. Tenker ca. 20-25 deltakere.
	
Sak 111	Svømmecamp
Hjalmar har undersøkt litt rundt det. Tom Remman har kurs over 3 dager med 13-14 timer, hvor halvparten av tiden er i vannet. Maks 20-25 deltagere og 2 000,- pr. person. Kan komme til Tønsberg hvis klubben holder svømmehall.

	Bjørn Skollerud kan ha svømmecamp en helg i februar. Har med en hjelper. 16 deltagere. Han tar mindre enn Tom Remman. Går over 2 dager, slik at man ikke behøver å bruke fredagen.

Styret går inn for Bjørn Skollerud. Hjalmar sier ifra til Bjørn. Ber Bjørn komme med et forslag til opplegg og pris. Bjørn sjekker ang. bruk av svømmehallen.

Sak 112	Svømmetrener
		Vi har en svømmetrener nå frem til jul. Skal vi ha etter nyttår også? Styret gikk innfor at vi skal ha svømmetrener fra januar til medio mai.
	Det var enighet i styret om at vi ikke ønsker å betale lønn og feriepenger, men betaler et honorar. Hva med ca. 300,- pr. gang? Vi diskuterte oss frem til at vi betaler 4000,- for høstsemesteret og 5000,- for vårsemesteret. Henrich snakker med Thomas Chr., og Thomas informerer svømmetreneren.
Sak 113	Drikke til arrangementer fra Tine. Petter G-M tar den saken. Undersøker om søknad og det formelle rundt sponsingen fra Tine.
Sak 114	Challenge. Stevnet blir arrangert. Frank har overtatt eierandelene til de norske, og har nå 70%. Danskene har 30%. Henrich ser på søknad ang. NM i forbindelse med Challenge.
Sak 115	Bytri. Tas opp på medlemsmøte.
Sak 116	Vi har fått spørsmål om klubben vil arrangere NM Duathlon. Styret stemte nei til dette.
Sak 117	Mer liv i Dysten.
Kommet forslag via mail fra Frode Vittersø om at klubben burde arrangere en 70,3 samme dag som Ringshaugdysten. Styret var positive til forslaget, og det skal tas opp på medlemsmøtet.

Sak 118	Kystleden. Er et godt arrangement som klubben får inn gode penger på. Vi burde få til en avtale med Flint. De gjør en kjempeinnsats i arrangeringen av dette løpet. Holde løpet i samme drakt, men at Flint skal få mer igjen for innsatsen.
Neste styremøte er den 10.januar kl. 18.00 i Træleborgveien 15.
Møte hevet kl. 18.50
Referent: Anni Vittersø

